Development of a crane load software application for electric driven overhead travelling bridge cranes in accordance with SANS 10160-6:2010
De Waal, Arthur William (2011-03)
AFRIKAANSE OPSOMMING: Elektriese oorhoofse brugkrane vorm 'n belangrike deel van baie nywerheidsprosesse, waar dit gebruik word om swaar laste in die nywerheidsaanleg te verskuif. Oorhoofse brugkrane voeg waarde by die produksie lyn deur te sorg dat die werksproses op die grond onversteurd voortgaan terwyl swaar laste na hul vereiste posisies verskuif word. Verskillende faktore moet in ag geneem word om die nodige kraanlaste te bepaal. Hierdie laste word benodig om die kraan se ondersteuningstruktuur te ontwerp. Die ontwerper moet die nodige kundigheid hê en moet ook die verskeie laste in ag neem wat die ondersteuningstruktuur gedurende sy leeftyd sal dra. SANS 10160-6:2010 verskaf riglyne vir die bepaling van die laste wat deur oorhoofse brugkrane uitgeoefen word. Hierdie dokument is in Junie 2010 gepubliseer dus bestaan daar min uitgewerkte voorbeelde om die korrektheid van die riglyne te toets en toepassing te demonstreer. Hierdie proefskrif ondersoek die riglyne vir die bepaling van oorhoofse brugkraan aksies soos uiteengesit in die SANS 10160-6:2010. Die navorsing is uitgevoer deur middel van die ontwikkeling van 'n sagteware toepassing wat die nodige oorhoofse brugkraanlaste automaties bepaal, gegee sekere invoer waardes. Die rede hiervoor was om 'n hulpmiddel te ontwikkel vir die outomatiese bepaling van oorhoofse brugkraan. Deur die bogenoemde hulpmiddel te ontwikkel word die riglyne, soos gegee in die kode beter verstaan. Java is gebruik as programmeringstaal waar die objek geörienteerde programeringstyl toegepas was. Die geintegreerde ontwikkelingsomgewing vir ontwikkeling met Java, naamlik NetBeans is gebruik om die nodige gebruikers koppelvlak op te bou. 'n Microsoft Excel sigblad is ook ontwikkel vir kontrolerings doeleindes. Gedurende die ontwikkeling van die sagtewarepakket is dit bevind dat die lasmodel vir die versnelling of vertraging van die oorhoofse brugkraan slegs op vierwiel krane van toepasing is. Hierdie lasmodel is dus uitgebrei om agt- en sestienwiel krane ook te bevat. Die lasmodel aanpassing is dan ook in die program se algoritme-argitektuur ingebou. Die sagteware toepassing is suksesvol ontwikkel en gekontroleer met 'n maatstaf voorbeeld.
Please refer to this item in SUNScholar by using the following persistent URL: http://hdl.handle.net/10019.1/6622
Finite element analysis modeling of full scale 5-ton electric overhead travelling crane and the crane supporting structure